Neverland Ranch

Neverland Ranch òf Neverland Valley Ranch tabata un propiedat privá di e kantante Michael Jackson. E kompleho tabatin un grandura di aproksimadamente 1.100 hektar i ta situá na 5225 Figueroa Mountain Road na Los Olivos den Santa Barbara County, California. Su nòmber ta derivá di Neverland, e isla fiktisio for di e kuento di Peter Pan. Historia Na 1988, Michael Jackson a kumpra e propiedat for di e empresario William Bone pa un suma estimá entre 16.5 pa 30 mion doler. El a transformá e tereno den un tipo di prètpark privá, ku diferente atrakshon. Entre e fasilidatnan tabatin: Un oloshi grandi trahá di flor Diferente estatua di mucha Un parke chikitu di bestia (zoológico) Dos trein: Neverland Valley Railroad (3 ft) i un trein di Chance Rides (2 ft) Un barku di pirata Un montaña rusa Atrakshonnan di feria i un game room E kas prinsipal tambe tabata inkluí medidanan avansá di seguridat. Jackson, kende tabata un kolekshonista di arte, a dekorá e kompleho ku varios obra di arte. E lugá a wòrdu usá pa diferente evento, manera e kasamentu di Elizabeth Taylor ku Larry Fortensky. Jackson tabata regularmente invita mucha i famia pa bishitá e propiedat. Kontroversia Durante e añanan 1990 i 2000, Neverland Ranch a bira centro di atenshon pa alegashonnan serio kontra Michael Jackson. Na 1993, Jordan Chandler, un hoben di 13 aña, a akusá Jackson di abuso seksual. E kaso a wòrdu resolbé fuera di korte, sin un atmishon di kulpa. Na 2003, un dokumentario televiso a mustra Jackson kompartiendo kamber ku muchanan, loke a generá mas kontroversia. Posteriormente, Gavin Arvizo a presentá akusashonnan similar. Den 2005, despues di un proseso hudisial ampliamente sigui, Jackson a wòrdu deklará no-kulpabel di tur akusashon. Siere i kambio di doño Na 2005, Michael Jackson a duna di konose ku el no tabata sinti su mes mas sigur na Neverland despues di un inval polisial, i ku e lugá no tabata sinti manera su kas mas. Na 2006, e mayoria di e fasilidatnan a sera i hopi empleado a keda despedí, en parti debí ku Jackson no tabata biba einan mas. Na 2008, Jackson a bende un parti di su interes den e propiedat na e firma di invershon Colony Capital. Den añanan despues, e propiedat tabata wòrdu ofresé pa benta na diferente preis. Na 2015, el a wòrdu renombrá komo Sycamore Valley Ranch. Na 2016, e preis di e propiedat a subi te na US$100 mion. E oferta di benta tabata inkluí e kas prinsipal estilo Normandia, un lago ku waterval, kasnan di bishita, kancha di tenis, un teatro grandi i e fasilidatnan di trein. E desishon aki a generá reakshon mixto, inkluyendo kritika di algun fanátiko i di Jermaine Jackson, ruman di Michael Jackson. Debido na falta di interes, e preis a baha progresivamente te $67 mion na 2017 i despues te $31 mion na 2019, mientras ku e propiedat a permanesé riba merkado. Na desèmber 2020, e empresario multimionario Ronald Burkle a kumpra e propiedat pa $22 mion komo un invershon di largo plaso. Na 2024, e propiedat a wòrdu temporalmente evakuá durante un kandela grandi den e área (Lake Fire).